Odense Adresse-Contoirs Efterretninger, 1801-04-15
Efterat Hs. danske Majestæt, til dette Øjemmed, har udnævnt Generalmajor Ernst Frederich Walterstorff, Kammerherre og Oberst af et Regiment, samt Generaladjutant Hans Lindholm, Kapitain i Hs. Majestæts Søe=Etat, til Kommissarier, for at komme overeens og en saadan Vaabenstilstands Vilkaar, og efterat Admiral Sir Hyde Parker, Ridder, til det samme Øjemmed, behørigen har anthoriseret den Høiagtværdige Horatio Lord Nelson, Ridder af Bath Ordenen, Hertug af Bronti i Sicilien, Ridder af det store Kors af St. Ferdinand og Fortieneste Orden, Ridder af den Keiserlige Tyrkiske Orden af den halve Maane, Viceadmiral i Hans Brittanniske Majestæts Flaade, og den agtværdige William Stewart. Oberstlieutenant i Hans Brittanniske Majestæts Tieneste, kommanderende et Detaschement af Hs. Brittanniske Majestæts Landtropper ombord paa Flaaden; Saa have bemeldte Kommissarier i Dag mødt, og, efterat have udvexlet deres Fuldmagter, ere de blevne eenige om efterstaaende Vilkaar. 1 Art. Fra dette Øieblik af, da denne Vaabenstilstand er underskreven, skulle alle Fiendtligheder ophøre imellem Flaaden under Admiral Sir Hyde Parker, og Staden Kiøbenhavn saavelsom alle Hans danske Majestæts armerede Skibe, og Fartøier paa bemeldte Stads Rehd og dens Havn, ligesom og imellem samtlige Øer og Provindser i Danmark, Jydland indbefattet. 2 Art. Hans danske Majestæts armerede Skibe og Faar tøier skulde forblive i den Tilstand, de nu virkeligen ere, i Henseende til deres Armeering, Eqvipering og fiendtlige Position; og den Traktat, som i Almindelighed er bekiendt under Navn af den armerede Neutralitæt, skal, forsaavidt den angaaer Danmarks Medvirkning, være suspenderet, saalænge Vaabenstilstanden staaer ved Magt. Paa den anden Side skal samtlige Skibe og Fartøier, under Admiral Sir Hyde Parkers Kommando, paa ingen Maade forurolige Staden Kiøbenhavn, eller Hs. danske Majestæts Skibe og Fartøier, ei heller Kysterne af de forskiellige Øer i Danmark, Jydland indbefattet ; og, for at afværge alt det, som kunde foraarsage Urolighed og Misforstaaelse, vil Admiral Sir Hyde Parker ikke taale, at noget Skib eller Fartøi, som er under hans Kommando, nærmer sig, paa Kanonskud, Hs. danske Majestæts Skibe eller Fæstninger paa Kiøbenhavns Rehd. Denne Jndskrænkelse skal dog ikke angaae de Fartøier, som seile frem og tilbage igjennem Kongedybet. 3 Art. Denne Vaabenstilstand skal beskytte Staden Kiøbenhavn og Kysterne af Danmark, Jydland og Øerne indbefattet, imod ethvert Angreb, af nogen anden Søemagt, som H. B. M. nu eller herefter maatte have i disse Søer, saalænge denne Vaabenstilstand staaer ved Magt. 4 Art. Det skal være Admiral Sir Hyde Parkers Flaade tilladt, at forsyne sig i Kiøbenhavn og paa Kysterne af de forskiellige Øer og Provindser i Danmark med alt hvad den maatte behøve, til sin Besætnings Helbred og Forfriskning. 5 Art. Admiral Sir Hyde Parker skal sende i Land alle Hs. danske Majestæts Undersaatter, som nu ere ombord paa den brittiske Flaade, under hans Kommando, imod at den danske Regiering giver Beviis for dem, saa og for de Saarede, som, efter Slaget den 22 April, ere blevne tilladte at komme i Land, paa det samme, i det uheldige Tilfælde, at Fiendtlighederne skulde vorde fornyede, kunde vorde beregnede Engelland til Gode. 6 Art. Danmark indenlandske Handel paa den Deel af dens Kyster, som er indbefattet i denne Vaabenstilstand, skal ikke foruroliges af noget brittisk Skib eller Fartøi, af hvad Slags være kunde, og Admiral Parker vil, i Overeensstemmelse hermed, give fornødne Jnstruktioner. 7 Art. Denne Vaabenstilstand skal vedvare afbrudt, fra begge Parters Side, i 14 Uger, fra dens Underskrivt; efter hvilken Tids Forløb, det skal staae i enhver af Parternes Magt, at opsige samme, og igien at begynde Fiendtligheder, efterat have givet 14 Dages Varsel. Vilkaarene, paa hvilke denne Vaabenstilstand er indgaaet, skulde ved alle Leiligheder fortolkes paa den liberaleste og redeligste Maade, med Hensyn til at afværge al Anledning til Tvistighed, samt at lette Midlerne til at fornye Enighed og god Forstaaelse imellem begge Kongeriger: Til Bekræftelse heraf, have vi undertegnede Kommissarier, i Kraft af vor Fuldmagt, underskrevet denne Vaabenstilstand og dertil føiet vore Segl. Givet ombord paa Hans Brittanniske Majestæts Skib London, paa Kiøbenhavns Rehd, den 9 April 1801. Ernst Frederick Walterstorff Nelson & Brouh. (L. S.)(L. S.)A. Lindholm William Stewart. (L. S.)(L. S.) Ratificeret af mig. (L. S.) Hyde Parker, Admiral og øverste Bafalingsmand af Hans Brittaniske Majestæts Flaade.